Liepājas valstspilsētas matemātikas jomas
Matemātikas olimpiādes (4.-12.klase) organizēšanas un norises

KĀRTĪBA

2023.gada 26.septembrī Liepājā

Kārtība izdota saskaņā ar 2012.gada 5.jūnija Ministru kabineta Nr. 384 „Mācību priekšmetu olimpiāžu organizēšanas noteikumi” 8.punktu, projekta “Nacionāla un starptautiska mēroga pasākumu īstenošana izglītojamo talantu attīstībai” (vienošanās Nr.8.3.2.1.16/I/002) 2023.gada 25.augusta rīkojumu Nr. 25.1.-04/39 “Par mācību priekšmetu olimpiāžu organizēšanu un norisi 2023./2024. mācību gadā” un Liepājas pilsētas Izglītības pārvaldes 2023.gada 28.augusta rīkojuma Nr.260/02-02 „Par rīcības komisijas izveidi” 2.punktu

**1. Vispārīgie jautājumi**

* 1. Kārtība nosaka, kā Liepājas valstspilsētas matemātikas joma (turpmāk - Joma) organizē Liepājas valstspilsētas matemātikas olimpiādi (turpmāk - Olimpiāde), kurā izglītojamais (turpmāk - Skolēns) demonstrē savus sasniegumus mācību priekšmeta apguvē.
	2. Olimpiāde tiek organizēta, lai veicinātu radošo un izziņas darbību un apzinātu talantīgus skolēnus, kuri spēj demonstrēt izcilību un konkurētspēju Liepājas valstspilsētas, valsts un starptautiskajā mērogā.

**2. Olimpiādes mērķi un uzdevumi**

2.1. Padziļināt un paplašināt skolēnu zināšanas matemātikā, attīstīt viņu praktiskā darba iemaņas.

2.2. Izzināt jaunos talantus matemātikā un atlasīt kandidātus dalībai Valsts olimpiādē.

2.3. Rosināt skolēnus mērķtiecīgai profesijas izvēlei.

**3. Olimpiādes posmi un organizatoriskā struktūra**

3.1. Olimpiādes dalībnieki ir 4. - 12.klašu skolēni.

3.2. Olimpiādes 1.posms – skolas Olimpiāde.

3.2.1. Norises laiks:

 4.klasēm no 08.01. - 12.01.2024.

 5. – 8.klasēm no 15.01. – 19.01.2024.

 9. – 12.klasēm no 4.12. – 8.12.2023.

3.2.2. Norises vieta: Liepājas skolas

3.2.3. Par skolas Olimpiādes norisi un darbu labošanu atbildīgi skolu direktoru vietnieki izglītības jomā un Olimpiādes žūrijas komisija,

3.2.4. Olimpiādes uzdevumi tiks nosūtīti skolām.

3.3. Olimpiādes 2.posms – pilsētas posms.

3.3.1. Norises laiks:

 4.klasēm 26.02.2024.

 5. – 8.klasēm 08.03.2024.

 9. – 12.klasēm 02.02.2024.

3.3.2. Norises vieta:
9. – 12.klasēm Liepājas Valsts 1.ģimnāzija
7. – 8.klasēm J. Čakstes Liepājas pilsētas 10.vidusskola
5. – 6.klasēm – tiks precizēts (skatīt LIP notikumu kalendāru)

 4.klasēm - tiks precizēts (skatīt LIP notikumu kalendāru)

3.3.3. Norises ilgums: 5. – 12.klasei 5 astronomiskās stundas, 4.klasei 2 astronomiskās stundas

3.3.4. Organizē Liepājas pilsētas Izglītības pārvaldes izveidota un apstiprināta rīcības komisija,

3.3.5. Uzdevumus un vērtēšanas kritērijus izstrādā Neklātienes matemātikas skola

3.4. Olimpiādes 3.posms – valsts olimpiāde 9. – 12.klasei.

3.4.1. Norises laiks: 27.03.2024.

3.4.2. Norises vieta: Rīga.

**4. Olimpiādes darbu vērtēšana un uzvarētāju apbalvošana**

4.1. Olimpiādes 2. posma organizēšanu un darbu labošanu vada matemātikas jomas metodiķis Artis Freimanis.

4.1.1. Olimpiādes 2.posmu Liepājas valsts 1.ģimnāzijā vada Sandra Šulme un J. Čakstes Liepājas pilsētas 10.vidusskolā Grigorijs Kravčuks.

4.2. 2.posma darbus labo un vērtē matemātikas skolotāji no katras dalībskolas, atbilstoši skolēnu dalībai olimpiādēs 2.posmā. Ja olimpiādē piedalās:

1 – 5 skolēni no skolas attiecīgajā klašu posmā, darbus labo 1 skolotājs

6 – 10 skolēni no skolas attiecīgajā klašu posmā, darbus labo 2 skolotāji

11 – 15 skolēni no skolas attiecīgajā klašu posmā, darbus labo 3 skolotāji

16 – 20 skolēni no skolas attiecīgajā klašu posmā, darbus labo 4 skolotāji utt.

4.2.1. Norises laiks:

 4.klasēm 04.03.2024.

 5. – 8.klasēm no 12.03.2024.

 9. – 12.klasēm no 06.02.2024.

4.2.2. Norises vieta: Liepājas Valsts 1.ģimnāzija.

4.3. Skolēns Olimpiādes darbu pamatā izpilda ar pildspalvu (zilu vai melnu tinti). Pie olimpiādes dalībniekiem tās laikā nedrīkst atrasties mobilie saziņas līdzekļi .Šī nosacījuma neievērošana var būt iemesls skolēna diskvalifikācijai.

4.4. Žūrijas komisija var samazināt punktu skaitu, ja netiek ievērota darba kultūra.

4.5. Olimpiādes darbus žūrijas komisija vērtē saskaņā ar izstrādātajiem kritērijiem.

4.6. Pēc Olimpiādes darbu izvērtēšanas žūrijas komisija aizpilda protokolu, kuru paraksta olimpiādes žūrijas komisijas vadītājs un komisijas locekļi.

4.7. Olimpiādes žūrijas komisija ne vēlāk kā piecas darba dienas pēc Olimpiādes norises dienas informē dalībniekus par otrā posma rezultātiem. Olimpiādes rezultāti tiek paziņoti Liepājas pilsētas Izglītības pārvaldei un skolām. Olimpiādes rezultāti ir neapstrīdami.

4.8. Olimpiādē piešķir pirmo, otro, trešo vietu un Atzinību, pamatojoties uz olimpiādes rezultātiem (1. pakāpi piešķir, ja darbs izpildīts atbilstoši kritērijiem virs 80%).

4.9. Apbalvojumus piešķir ne vairāk kā vienai trešdaļai olimpiādes dalībnieku, pamatojoties uz Olimpiādes rezultātiem.

4.10. Skolēna Olimpiādes darbi tiek uzglabāti pie metodiķa līdz nākamā mācību gada sākumam.

**5. Dalībnieku skaits**

6.1. Uz olimpiādes 2. posmu skolēni tiek izvirzīti atbilstoši skolas skolēnu skaitam attiecīgajās kalšu paralēlēs.

1 - 20 skolēni klašu paralēlēs: 2 skolēni no skolas

21 - 40 skolēni klašu paralēlēs: 3 skolēni no skolas

41 - 60 skolēni klašu paralēlēs: 4 skolēni no skolas

61 - 80 skolēni klašu paralēlēs: 5 skolēni no skolas

81 un vairāk skolēni klašu paralēlēs: 6 skolēni no skolas katrā klašu grupā.

Pieteikums (Pieteikuma veidlapa) un Skolēnu 1. posma (skolas) olimpiādes ieskenētie darbi:

 9. – 12.klasei jāiesūta līdz 15.12.2023.

 5. – 8.klasei jāiesūta līdz 26.01.2024.

 4.klasei jāiesūta līdz 19.01.2024.

Liepājas matemātikas jomas metodiķim Artim Freimanim uz e-pastu: artis.freimanis@liepaja.edu.lv

6.2. Uz olimpiādes 3.posmu tiks izvirzīti ne vairāk kā 5 olimpiādes dalībnieki. Uz valsts olimpiādi uzaicināto dalībnieku saraksts tiek publicēts NMS mājas lapā <http://nms.lu.lv/>.

Kārtību sagatavoja matemātikas jomas metodiķis Artis Freimanis